ZAPISNIK
13. sjednice Vijeća Mjesnog odbora „Hrvatski narodni vladari”
održane u srijedu 15. lipnja 2022. u 16.30 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Mladineo, Vanja Zubović, Anja Pletikosa i Tamara Bjažić Klarin.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik s 12. sjednice održane 27. svibnja 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 13. sjednice.

Prijedlog dnevnog reda:
DNEVNI RED:

1. Prijedlog prioriteta Plana komunalnih aktivnosti za 2023.
2. Oglasna ploča Mjesnog odbora i komunikacija s građanima
3. Izvještaj članica Vijeća o radu u prethodnom mjesecu
4. Mogućnost ozelenjavanja kvarta i pješačkih zona
5. Plan rada preko ljeta
6. Obustava dežurstva u ljetnim mjesecima
7. Razno

Prisutne članice Vijeća Mjesnog odbora „Hrvatski narodni vladari” nakon rasprave jednoglasno usvajaju predloženi dnevni red.

1. Prijedlog prioriteta Plana komunalnih aktivnosti za 2023.
Vijećnice su nakon rasprave donijele sljedeće prijedloge prioriteta za 2023.:
1. Izrada projekta  za sadnju drveća – Draškovićeva, zapadna strana te dio Trg Hrvatskih velikana
2. Uređenje zelene površine – Traumatološka bolnica
3. Sanacija asfalta: ugao Smičiklasove i Vlaške
4. Sanacija asfalta – Trg Žrtava fašizma kod kbr. 10 (tramvajska stanica)
5. Izrada projekta za uređenje Trga žrtava fašizma (Meštrovićev paviljon)
6. Postavljanje klime u Mjesnom odboru „Hrvatski narodni vladari“, Trg hrvatskih velikana 2/1
2. Oglasna ploča Mjesnog odbora i komunikacija s građanima
Do iduće sjednica ustanovit će se najbolje rješenje za postavljanje oglasne ploče te napraviti prvi koraci za izradu letaka s informacijama o radu Vijeća Mjesnog odbora Hrvatski narodni vladari, kao i prikupljanja mišljenja građana o uređenju prostora oko Meštrovićeva paviljona na Trgu žrtava fašizma.

3. Izvještaj članica Vijeća o radu u prethodnom mjesecu
Predsjednica Anja Pletikosa obavijestila je vijećnice o informacijama s koordinacije predsjednika i potpredsjednika mjesnih odbora Donjega grada. Koraci koji su u proteklom periodu učinjeni odnose se na: 
· buduću modernizaciju 47 semafora u Donjem gradu;
· mobilizaciju domara koji su dužni četiri puta tjedno pregledati prostore mjesnih odbora u ingerenciji;
· mogućnosti rješavanja problema tramvajskih pruga koji su dignuti na višu razinu jer su nove vlasti itekako svjesne problema trešnje i buke koju tramvaji u Donjem gradu proizvode.
Također je u komunikaciji s predsjednikom VGČ-a pokrenuto pitanje rješavanja spornih terasa u području MO-a, poput onih na tramvajskoj stanici u Draškovićevoj ulici, u Iblerovom prolazu te oko Importane galerije, kao i instalacija ispred ORIS-a, Kuće arhitekture u Držislavovoj ulici. Predsjedniku VGČ-a proslijeđen je i prijedlog prenamjene parkirnih mjesta (iz rezerviranog u svima dostupno) odnosno promjene njihovog statusa u smjeru omogućavanja parkiranja stanarima nakon radnog vremena. Vijećnica Tamara Bjažić Klarin upozorila je na neugodne mirisa u Iblerovom prolazu, što je samo dio problema tog prostora.
4. Mogućnost ozelenjavanja kvarta i pješačkih zona u 2023.
Traži se stručno mišljenje nadležnih službi o dodatnim mogućnostima ozelenjavanja teritorija MO HVN. Uočene su mogućnosti sadnje drvoreda na zapadnoj strani Draškovićeve te na dijelovima Trga hrvatskih velikana. U prioritete PKA za 2023. žele se staviti studije koje bi omogućavale buduće ozelenjavanje određenih dijelova javnih površina na kojima ima prostora, a hlad je prijeko potreban.
Traže se izrada te provedba obilježavanja pješačke zone u Draškovićevoj ulici između Trga svibanjskih žrtava 1995. i Trga hrvatskih velikana. Predloženi sadržaji su klupice te zelena površina te klamerice za bicikle. Traži se od nadležnih službi smisleno i osmišljeno rješenje. Također, traži se početak izrade studije (ukoliko ona već ne postoji) o vraćanju pješačke zone na Trgu hrvatskih velikana te dijelu Račkoga između Trga hrvatskih velikana i Smičiklasove/Đorđićeve. Razlog tome je škola i uglavnom neprilagođena brzina vožnje. Parkirna mjesta u tom području ionako su uglavnom rezervirana.
5. Plan rada preko ljeta
Redovna sjednica održat će se u srpnju. Predsjednica Anja Pletikosa odradit će pripreme za tisak letka, dok će Vanja Mladineo i Tamara Bjažić Klarin nastaviti s pripremama za program vezan uz uređenje površine oko Meštrovićeva paviljona
6. Obustava dežurstva u ljetnim mjesecima
Vijeće MO Hrvatski narodni vladari donosi

ZAKLJUČAK
o obustavi dežurstava u srpnju i kolovozu
Sve upite građani mogu slati na e-mail adresu mo_hnv@zagreb.hr

7. Razno
Vijećnice su zaključile da nastavljaju individualno provoditi terenski rad tijekom ljeta i obavještavati se međusobno o promjenama u kvartu.

Sjednica je završila u 18:00
Zapisnik vodila Anja Pletikosa

